জনরোষ ঠেকাতে হাত মিলালেন পরগাছাদের সাথে। যাদের অস্তিত্ব পুলিশি পাহারায় শাহবাগ আর মিডিয়াগুলোতে দেখা গেলেও দেশের অধিকাংশ অঞ্চলে মাইক্রোস্কোপ যন্ত্র দিয়ে খুঁজে পাওয়া এদের মুশকিল। যারা দেশের ৯০ শতাংশ মুসলমানের চিন্তাচেতনার সাথে সাংঘর্ষিক অপতৎপরতায় লিপ্ত। ধর্মনিরপেক্ষতার নামে ধর্মপালনকারীদের চেতনায় সাংঘাতিকভাবে আঘাত করে বারবার। আল্লøাহ ও রাসূল (সা)-এর পক্ষে অবস্থান নেয়ায় ইসলামী রাজনীতি বন্ধ ও ইসলামী নেতৃত্ব খতম করে ইসলামের অপব্যাখ্যা দিতে এক দল মাজার পূজারী-ধর্ম ব্যবসায়ীদের আলেম রূপে মিডিয়া কভারেজ দিয়ে প্রকৃত দ্বীন ও আলেমদের ব্যাপারে সন্দেহ সংশয় সৃষ্টি করা হচ্ছে। রাজনৈতিক প্রতিহিংসা বশত রায়ে আলেম-ওলামাদের মৃত্যুদণ্ডাদেশ ও কারাদণ্ডের প্রতিবাদে ইসলামপ্রিয় জনগণ ফুঁসে ওঠে প্রতিবাদ করেন। সরকারের ন্যক্কারজনক নির্দেশে শত শত মানুষকে পাখির মতো গুলি করে হত্যা করল পুলিশ প্রশাসন! যা বাংলাদেশে ইতঃপূর্বে কেউ দেখেনি। ৫ মে শাপলা চত্বরের গণহত্যা দেশে নতুন বীভৎস এক ইতিহাস রচিত হলো। এক রাতে ১ লাখ ৫০ হাজার গুলি খরচ করে লাইটপোস্ট বন্ধ করে, সরকারের যথার্থ সমালোচনাকারী লাইভ সম্প্রচারকারী টিভি চ্যানেল বন্ধ করে, গণহত্যার লাশ গুম করে ও রক্ত ধুয়ে মুছে, এক রাতেই সব শেষ হয়ে যাবে? ক্লান্ত, ঘুমন্ত মুসাফির আলেম-ওলামার রক্ত, শাহাদাত, আহতদের আর্তচিৎকার সব কি নিমেষেই হাওয়ায় মিশে যাবে? আল্লাহ ও জনগণ কি তার কোন বিচার করবে না? আওয়ামী লীগের ফ্যাসিস্ট চরিত্র, হাসিনা সরকারের চোখ ঝাঁঝালো সাইনবোর্ড, মুচকি হাসি, সিন্ডিকেট মিডিয়া প্রচারণায় আলেমরা ক্ষমতায় এলে গার্মেন্টসে নারীরা চাকরি করতে পারবে না, ঘর থেকে বের হতে পারবে না এসব অপপ্রচারে জনগণ সাম্রাজ্যবাদীদের পরিকল্পনার কাছে হার মানবে? অসম্ভব। এটি কেউ বিশ্বাস করবে না।